
Naslov: Varstveno delovni center ob jubileju

Napoved za voditelja:

V decembru leta 1979 je svoja vrata najprej odprla Delavnica pod posebnimi pogoji v Leskovcu pri Krškem, potem pa še v Sevnici, v obeh pa je bilo takrat 20 varovancev. V letu 1998 je bila v Leskovcu ustanovljena tudi bivalna enota, dve leti kasneje pa sta se obe enoti združili v Varstveno delovni center, ki se mu je leta 2002 pridružila še enota v Brežicah, tako da ta javni zavod skrbi za oskrbovance s posebnimi potrebami za vse Posavje.

T- Iz Leskovca pri Krškem GORAN ROVAN /

X- Snemalec in montažer Jože Grajžl /

Ob 30. letnici Varstveno delovnega centra so kot se za jubilej spodobi pripravili proslavo, na kateri so se med drugim predstavili tudi varovanci. Teh je zdaj v vseh treh enotah že 92, zanje pa skrbi 29 zaposlenih. In kako so ti zadovoljni s pogoji za delo?

T- BOJANA TKALEC ŠTRASNER /
X- v.d. direktorica VDC Leskovec-Krško /

Zaenkrat je dovolj prostora, tudi oprema je primerna, zadovoljiva. Zdaj pa glede na to, če se bo večalo število uporabnikov, bomo mogoče morali tudi v prihodnosti razmišljat o večjih prostorih.

Oskrbovance v enote vozijo, zanje pa skrbijo ves teden.

T- ROBI TOMAŽIN /
X- oskrbovanec /
V tem centru različna dela delamo, pakiramo, kosimo, plešemo, različne dejavnosti. To pomeni, da se družimo, igramo, pogovarjamo se, pa tko. Kaj je tebi najbolj všeč? Meni je všeč prepletanje sedežnikov.

T-MATJAŽ ČERNELIČ /
X- oskrbovanec /
Ja, jest pa tudi te tapiserije, pa luknjice, pa tako, pa likovno tudi mamo. Rad hodiš v ta center? Ja, ja.

Varstveno delovni center v  Leskovcu ima tudi bivalno enoto, v kateri je zdaj 13 oskrbovancev.

T- DUŠKO VASIĆ /
X- oskrbovanec /
Dopoldan smo tuki v VDC-ju, tam pa tko berem, tko Delo pa tko, časopise, Dnevnik, pa televizor gledam. Se imate lepo? Ja, koker kdaj.

V centru pogrešajo le dvigalo za invalide na vozičkih, radi pa bi dobili tudi nove računalnike, da bi se lahko usposabljali tudi na njih. Sicer pa zatrjujejo, da jim je lepo in da jim nič ne manjka.

